Okawix:Okawix-doc.item8/sr-el

Kako da tražite unutar korpusa (polje Pretraga i dugme Pretraži ): Okaviks omogućava traženje članaka na aktivnom korpusu. Ovu mogućnost pruža pretraživač Vikiviks koji je razvijen od strane Okaviksa i kompanije Linterveb.

Pretraga je jednostavna: samo unesite upit u polje za pretragu. Dok pišete, pojavljivaće se predlozi koji su relevantni s time što ste napisali dotad.

Kada unesete upit, uradite nešto od sledećeg da započnete pretragu:

– kliknite na predloženi pojam ili ga izaberite uz pomoć strelica gore i dole i pritisnite enter.

– unesite reč u polje Pretraga i pritisnite enter ili dugme Pretraži.

Prvih dvadeset pet rezultata će biti prikazano u okviru s leve strane, poređani po relevantnosti. Nazivi članaka su napisani na obojenim trakama u obliku pravougaonika.

Napomena 1 : činjenica da se članak pojavio među rezultatima ne znači da članak sadrži sve reči vašeg upita. Relevantnost članka se određuje putem pretraživača Vikiviks.

Napomena 2 : Vikiviks je stvoren da najbolje rukovodi pitanjima koja su napisana na prirodnom jeziku. To znači da našem pretraživaču možete postaviti pitanje kao što to činite dok razgovarate s nekom osobom. Na primer, pretpostavimo da želite da znate kolika je visina Ajfelovog tornja. Pitanje možete postaviti na ovaj način: „Koliko je visok Ajfelov toranj?“. Vikiviks će potom pokušati da „shvati“ značenje vašeg upita i prikazati najrelevantnije rezultate. Moramo napomenuti da Vikiviks još nije dostigao inteligenciju razumnog čoveka. Poboljšanja će biti dostupna u novim izdanjima Okaviksa i Vikiviksa.